Karlos Kruz-Diez, një artist që përdor dritën për të mahnitur vizitorët
Artisti Karlos Kruz-Diez u lind dhe u rrit në Karakas të Venezuelës, por ka kaluar gjysmën e jetës së tij 87 vjeçare në Paris
Të hysh në botën e Karlos Kruz-Diezit është një sfidë, por edhe kënaqësi për syrin. Këtu, shpjegon artisti, ngjyra e dritës duket se ndryshon ndërsa kalon pranë. Kamera nuk mund të regjistrojë të gjitha ndryshimet e ngjyrave këtu, sepse siç shpjegon artisti, ato janë prodhuar nga shikimi i syrit. Në një nga sallat e tjera, Cruz-Diez përdor dritën dhe strukturën për ta kthyer shikuesin në pjesë të artit. Shumë vepra të tjera përdorin struktura të thjeshta plastike dhe materiale të tjera monokromatike për të krijuar përshtypjen e ndryshimit të ngjyrave. Cruz-Diez thotë se do që ta sfidojë idenë që njerëzit kanë për ngjyrën dhe të shfaqë thelbin e saj. Njerëzit që vizitonin ekspozitën kishin interpretimet e tyre. Shumë prej tyre ishin mahnitur nga mënyra sesi artisti përdorte materiale për të dhënë iluzionin e ndryshimit të ngjyrës. Ky vizitor nga Meksika i pa veprat nga një perspektivë latino-amerikane. Arkitektët dhe ata që punojnë në industrinë e dizenjos i pëlqejnë veçanërisht këto vepra. Si për shembull Elaine. Në shumë nga veprat e Cruz-Diezit ka lëvizje, prandaj ai njihet si artist kinetik. Por në shumicën e rasteve është lëvizja e shikuesit që e përfton ndryshimin. Ekspozita e quajtur “Ngjyra në Hapësirë dhe Kohë”, do të jetë e hapur në Hjuston deri më 4 korrik.